**\*\*\*Aștept ningeri de parfumuri**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aștept ningeri de parfumuri,

Fulguirea de albine

Și băltoacele pe drumuri

Cu vederile senine;

Năvălirea în petale

Și-mplinirile de doruri,

Prospețimea-n deal și vale,

Mâncărimile de sporuri.

Va veni, iată, degrabă

Vremea plină doar în Soare,

Iar vederea din podoabă

Deveni-va zburătoare.

Și-or albi turme la stână

Înălțându-se-n șiraguri

C-a fugi sufletu-mi tânăr

Cu-aripile după larguri.

Chiar de va vedea o lume

Pleata că îmi este-n faur

Și lucirii mele-n brume

Nu i-i locu-n zi de aur.

Dar toți oamenii-n privire

Și mi-s tineri, și drăguți îs

Ca măreața înflorire

De pe orișice crenguță.

Victor Bragagiu

victorbragagiu. blogspot.com